stanford-oval/wikipedia huggingface dataset:
วิทยาลัยเทคนิคเชียงใหม่ สถาบันการอาชีวศึกษาภาคเหนือ ๑

| --- | --- |
คติพจน์: การศึกษาเพื่ออาชีพและพัฒนาสังคม
ประเภท: วิทยาลัยเทคนิค
ที่อยู่: 9 ถนนเวียงแก้ว ตำบลศรีภูมิ อำเภอเมืองเชียงใหม่ จังหวัดเชียงใหม่ 50200 โทร.0-5321-7708-9 โทรสาร 0-5322-1599
เว็บไซต์: http://www.cmtc.ac.th
วิทยาลัยเทคนิคเชียงใหม่ เป็นวิทยาลัยเทคนิคหนึ่งในสองแห่งของจังหวัดเชียงใหม่ สังกัดสำนักงานคณะกรรมการการอาชีวศึกษา (สอศ.) กระทรวงศึกษาธิการ เปิดสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) การบริหารการศึกษาของวิทยาลัย มุ่งมั่นพัฒนาการเรียนการสอนโดยใช้เทคโนโลยีที่ทันสมัย และแสวงหาความร่วมมือจากภาครัฐและเอกชน ทั้งภายในและต่างประเทศ ปลูกฝังคุณธรรมจริยธรรม เพื่อพัฒนาศักยภาพนักเรียนนักศึกษา และบริการสังคม โดยยึดหลักปรัชญา การศึกษาเพื่ออาชีพและพัฒนาสังคม โดยตลอด ปัจจุบันวิทยาลัยเทคนิคเชียงใหม่ มีเนื้อที่ 17 ไร่ 1 งาน 47 ตารางวา ตั้งอยู่ พื้นที่ของวิทยาลัยเป็นส่วนหนึ่งของคุ้มหลวงเวียงแก้ว คุ้มหลวงของนครล้านนาในสมัยพระเจ้ากาวิละ
ประวัติ

วิทยาลัยเทคนิคเชียงใหม่ เปิดทำการสอนเมื่อปี พ.ศ. 2480 ในชื่อ "โรงเรียนช่างไม้เชียงใหม่" เปิดสอนหลักสูตรวิชาชีพช่างไม้เบื้องต้น ต่อมาในปี พ.ศ. 2496 ได้เปลี่ยนชื่อเป็น "โรงเรียนการช่างเชียงใหม่" รับนักเรียนที่จบชั้น ม.3 เข้าศึกษาต่อหลักสูตร 3 ปี กระทั่งปี พ.ศ. 2503 จึงได้จัดการศึกษาตามโครงการ ส.อ.ป. ใน 6 แผนกวิชา คือ ช่างยนต์ ช่างกลโรงงาน ช่างเชื่อมโลหะแผ่น ช่างไฟฟ้า ช่างวิทยุและโทรคานาคม และช่างก่อสร้าง
ในปี พ.ศ. 2516 ได้มีการเปลี่ยนชื่ออีกครั้งเป็น "โรงเรียนเทคนิคเชียงใหม่" และได้รับการยกฐานะเป็นวิทยาลัยเมื่อปี พ.ศ. 2522 กลุ่มสถานศึกษาในจังหวัดเชียงใหม่ ลำพูน และแม่ฮ่องสอน ได้ร่วมกันจัดตั้งเป็น "สถาบันการอาชีวศึกษาภาคเหนือ 1" เมื่อปี พ.ศ. 2545 นับเป็นสถาบันการอาชีวศึกษาแห่งแรกของประเทศไทย
แผนกวิชาที่เปิดสอน

วิทยาลัยเทคนิคเชียงใหม่ เปิดสอนในหลักสูตรประเภทวิชาช่างอุตสาหกรรม ทั้งระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.)
ระดับประกาศนียบัตรวิชาชีพ (ปวช.) 

หลักสูตร 3 ปี รับผู้จบ ม.ศ. 3 หรือ ม. 3 หรือ เทียบเท่า เข้าเรียนในระบบปกติ 6 สาขาวิชาชีพ ได้แก่
สาขาวิชาเครื่องกล
สาขางานยานยนต์
สาขาวิชาเครื่องมือกลและซ่อมบำรุง
สาขางานเครื่องมือกล
สาขางานแม่พิมพ์โลหะ
สาขาวิชาโลหะการ
สาขางานเชื่อมโลหะ
สาขาวิชาไฟฟ้าและอิเล็กทรอนิกส์
สาขางานไฟฟ้ากำลัง
สาขางานอิเล็กทรอนิกส์
สาขางานแมคคาทรอนิกส์
สาขางานเทคนิคคอมพิวเตอร์ (เทคโนโลยีคอมพิวเตอร์)
สาขาวิชาการก่อสร้าง
สาขางานก่อสร้าง
สาขางานสถาปัตยกรรม
สาขาวิชาเทคโนโลยีสารสนเทศและการสื่อสาร
สาขางานเทคโนโลยีสารสนเทศ (Information Technology)
ระดับประกาศนียบัตรวิชาชีพชั้นสูง (ปวส.) 

หลักสูตร 2 ปี รับผู้จบ ปวช. หรือ ม.6 หรือเทียบเท่า เข้าเรียนในระบบปกติ ระบบทวิภาคี 14 สาขางาน ได้แก่
สาขาวิชาเครื่องกล
สาขางานเทคนิคยานยนต์
สาขางานเทคโนโลยีสิ่งแวดล้อม
สาขางานเทคนิคยานยนต์
สาขาวิชาเทคนิคการผลิต
สาขางานเครื่องมือกล
สาขาวิชาเทคนิคโลหะ
สาขางานเทคนิคการเชื่อมอุตสาหกรรม
สาขาวิชาไฟฟ้ากำลัง
สาขางานเครื่องกลไฟฟ้า
สาขางานติดตั้งไฟฟ้า
สาขางานเครื่องเย็นและปรับอากาศ
สาขาวิชาช่างอิเล็กทรอนิกส์
สาขางานเทคนิคคอมพิวเตอร์
สาขางานโทรคมนาคม
สาขางานอิเล็กทรอนิกส์การแพทย์
สาขาวิชาการก่อสร้าง
สาขางานเทคนิคการก่อสร้าง
สาขาวิชาสถาปัตย์กรรม
สาขางานเทคนิคสถาปัตยกรรม
สาขาวิชาเทคนิคอุตสาหกรรม
สาขางานติดตั้งและบำรุงรักษา
สาขาวิชาเทคโนโลยีสารสนเทศและการสื่อสาร
สาขางานเทคโนโลยีสารสนเทศ (Information Technology)
ระดับปริญญาตรีสายเทคโนโลยีหรือสายปฏิบัติการ (ป.ตรี)
หลักสูตร 2 ปี รับผู้จบการศึกษาระดับ ปวส.หรือเทียบเท่า เข้าเรียนในระบบทวิภาคี จำนวน 2 ภาควิชา ดังนี้
ภาควิชาเทคโนโลยีสารสนเทศและการสื่อสาร
สาขาวิชาเทคโนโลยีสารสนเทศ
ภาควิชาเทคโนโลยียานยนต์
สาขาวิชาเทคโนโลยียานยนต์
แหล่งข้อมูลอื่น

เว็บไซด์หลักวิทยาลัยเทคนิคเชียงใหม่
| ด ค กวิทยาลัยเทคนิคในประเทศไทย |
| --- | --- |
กรุงเทพมหานคร:  มีนบุรี  กาญจนาภิเษกมหานคร  ราชสิทธาราม  ดุสิต  ดอนเมือง 
ภาคเหนือ:  เชียงราย  กาญจนาภิเษกเชียงราย  เชียงใหม่  สันกำแพง  น่าน  พะเยา  แพร่  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กันทรลักษ์  กาฬสินธุ์  เขาวง  ขอนแก่น  น้ำพอง  ชัยภูมิ  นครขอนแก่น  นครพนม  นครโคราช  นครราชสีมา  บัวใหญ่  ปักธงชัย  ปากช่อง  พิมาย  สุรนารี  หลวงพ่อคูณ ปริสุทฺโธ  บุรีรัมย์  คูเมือง  มหาสารคาม  ยโสธร  ร้อยเอ็ด  สุวรรณภูมิ  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  กาญจนาภิเษกอุดรธานี  อุบลราชธานี  เดชอุดม  บึงกาฬ 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  แม่วงก์  นนทบุรี  ปทุมธานี  ธัญบุรี  พระนครศรีอยุธยา  อุตสาหกรรมยานยนต์  พิจิตร  พิษณุโลก  สองแคว  เพชรบูรณ์  ลพบุรี  ลพบุรี แห่งที่ 2  สมุทรปราการ  กาญจนาภิเษกสมุทรปราการ  สมุทรสงคราม  สมุทรสาคร  สระบุรี  มวกเล็ก  ท่าหลวงซีเมนต์ไทยอนุสรณ์  สิงห์บุรี  สิงห์บุรี แห่งที่ 2  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  จุฬาภรณ์ (ลาดขวาง)  ชลบุรี  สัตหีบ  ตราด  ปราจีนบุรี  บูรพาปราจีน  ระยอง  บ้านค่าย  มาบตาพุด  สระแก้ว 
ภาคตะวันตก:  กาญจนบุรี  ประจวบคีรีขันธ์  เพชรบุรี  ราชบุรี  ราชบุรี แห่งที่ 2  โพธาราม 
ภาคใต้:  กระบี่  ชุมพร  ตรัง  นครศรีธรรมราช  สิชล  ทุ่งสง  ปัตตานี  กาญจนาภิเษกปัตตานี  พังงา  พัทลุง  ป่าพะยอม  ภูเก็ต  ถลาง  ยะลา  ระนอง  หาดใหญ่  จะนะ  สตูล  สุราษฎร์ธานี  สุราษฎร์ธานี แห่งที่ 2
วัดสุขวัฒนาราม (จังหวัดนครปฐม)

| วัดสุขวัฒนาราม |
| --- | --- |

ชื่อสามัญ: วัดสุขวัฒนาราม, วัดบางระกำ
ที่ตั้ง: ตำบลบางระกำ อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อแดง
เจ้าอาวาส: พระครูโกศลธรรมรัตน์ (ประพันธ์ จิตฺตกโร)
 สถานีย่อยพระพุทธศาสนา
วัดสุขวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำนครชัยศรี ในตำบลบางระกำ อำเภอบางเลน จังหวัดนครปฐม
วัดสุขวัฒนาราม เดิมชื่อว่า วัดบางระกำ เข้าใจว่าแต่เดิมบริเวณนี้มีต้นระกำมาก สร้างเมื่อ พ.ศ. 2414 โดยมีคุณปู่จัยและคุณย่าเจียม สายอุบล เป็นผู้บริจาคที่ดิน ได้รับพระราชทานวิสุงคามสีมาเมื่อปี พ.ศ. 2497 สาเหตุที่เปลี่ยนนามเพราะต้องการให้เป็นนามมงคล เนื่องจากคำว่า "ระกำ" แปลว่า เจ็บปวดแสนสาหัส จึงเปลี่ยนเป็น "สุขวัฒนาราม" แปลว่า เจริญสุข
อาคารเสนาสนะในวัด ได้แก่ วิหารจัตุรมุขตั้งอยู่หน้าศาลาการเปรียญหลังเก่า (ถูกรื้อไปสร้างหอฉัน) อุโบสถหลังเก่า อุโบสถหลังใหม่ เจดีย์องค์ใหญ่บรรจุพระเครื่อง เจดีย์เรือสำเภา และเขตอภัยทาน วังมัจฉาบริเวณท่าน้ำวัดสุขวัฒนาราม วัดยังประดิษฐานพระพุทธรูปศิลาแลง หลวงพ่อแดง ภายในวัดยังมีพิพิธภัณฑ์วิถีชาวนาลุ่มน้ำนครชัยศรีที่มีการจัดแสดงของใช้พื้นบ้าน เป็นอาคารไม้ชั้นเดียว จัดแสดงขั้นตอนการทำนาตั้งแต่เริ่มแรกจนถึงขั้นสุดท้าย โดยมุมจัดแสดงแบ่งชัดเจนออกเป็น มุมเตรียมกล้า เตรียมดิน เตรียมน้ำ ดำนา เก็บเกี่ยว สีข้าว และทำกิน ด้านหลังของส่วนเก็บเกี่ยวโบราณวัตถุ พระพุทธรูป และวัตถุทางวัฒนธรรมอื่น ๆ
วัดบ้านค่าย

| วัดบ้านค่าย |
| --- | --- |


ที่ตั้ง: ตำบลบ้านค่าย อำเภอบ้านค่าย จังหวัดระยอง
ประเภท: วัดราษฎร์
นิกาย: มหานิกาย
เจ้าอาวาส: พระครูพิพัฒน์ชยาภรณ์
 สถานีย่อยพระพุทธศาสนา
วัดบ้านค่าย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านค่าย อำเภอบ้านค่าย จังหวัดระยอง
ประวัติ

ชุมชนวัดบ้านค่ายเป็นชุมชนเก่าแก่ทางตอนบนของแม่น้ำระยอง จดหมายเหตุจีนได้กล่าวถึงดินแดนแถบนี้ไว้ตั้งแต่ราว พ.ศ. 1700 จากหนังสือ ประวัติวัดในจังหวัดระยอง เชื่อกันว่าวัดนี้สร้างขึ้นในสมัยกรุงสุโขทัยเป็นราชธานี สมัยที่อาณาจักรขอมยังรุ่งเรืองในแถบนี้ ดังเห็นได้จากซากปรักหักพังของโบสถ์เก่าที่ชาวบ้านเรียกโบสถ์ขอม จากร่องรอยของศิลาแลงเก่าแก่ เสมา และธรรมจักรที่มีลวดลายแบบศิลปะขอม ซึ่งมีอายุมากกว่า 1,000 ปี
เชื่อกันว่าวัดถูกทิ้งร้างมานานจนมีชาวระยองผู้หนึ่งนามว่า นายตาล ได้มาตั้งบ้านเรือนบริเวณนี้ และได้ขอแรงชาวบ้านให้มาช่วยกันสร้างกุฏิสงฆ์ขึ้น ก่อนจะอาราธนาอุปัชฌาย์แป้นจากวัดวงเวียนตะเคียนเจ็ดต้น (วัดบ้านเก่า) มาจำพรรษา ได้สร้างอุโบสถหลังใหม่ขึ้น เพื่อให้มีสถานที่ประกอบพิธีกรรมและทำกิจของสงฆ์ แต่เนื่องจากวัดอยู่บริเวณที่กระแสน้ำไหลผ่าน ทำให้น้ำเซาะตลิ่งในฤดูน้ำหลาก จึงย้ายวัดมาอยู่ตอนล่าง ซึ่งมีผู้ถวายที่ดินให้แก่วัดราว 40 ไร่นามว่านายเรือง เมื่อสร้างวัดใหม่ขึ้นจึงเรียกวัดเดิมว่า "วัดบน" ส่วนวัดใหม่เรียก "วัดล่าง" ปัจจุบันเปลี่ยนเป็น "วัดบ้านค่าย" ทางด้านเหนือของวัดแต่เดิมปรากฏร่องรอยคันดินเป็นแนวยาว ชาวบ้านเชื่อกันว่าเป็นค่ายของขอมจึงเรียกชื่อว่าวัดบ้านค่าย วัดได้รับพระราชทานวิสุงคามสีมาเมื่อวันที่ 24 มกราคม พ.ศ. 2506 เขตวิสุงคามสีมา กว้าง 15 เมตร ยาว 30 เมตร
อาคารเสนาสนะ

อุโบสถสร้างเมื่อ พ.ศ. 2507 สร้างแทนอุโบสถหลังเก่าที่ชำรุดทรุดโทรม และทำการบูรณะปฏิสังขรณ์หลังคาอุโบสถใหม่เมื่อ 2551 บริเวณอุโบสถเก่า มีเรื่องเล่าว่า มีเสือแม่ลูกอ่อนอยู่ หลวงพ่อแป้น พิจารณาแล้วเห็นว่าทำเลเหมาะสม จึงยกโรงอุโบสถขึ้นและใช้อุโบสถหลังนี้ทำสังฆกรรมการ
มณฑปสร้างขึ้น ราวปี พ.ศ. 2455 ลักษณะเป็นมณฑปก่ออิฐถือปูน ตั้งบนฐานสูงมีลานประทักษิณเดินได้โดยรอบ หลังคาเครื่องไม้ทรงปราสาทเรือนยอด ส่วนยอดบนสุดเป็นสถูปทรงระฆัง หลังคาทุกด้านยกจั่ว มีเครื่องลำยองปูนปั้นประดับ หน้าบันตกแต่งด้วยลายเทพนมและลายกระหนก ที่คอสองประดับด้วยลายปูนปั้นรูปสัตว์มงคลแบบศิลปะจีน เช่น มังกร เสือ เป็ดแมนดาริน นกยูง สิงโต กิเลน และกวางส่วนที่มุมอาคารเป็นรูปครุฑยุดนาคมีช่องประตูทางด้านหน้าและหลังด้านละ 1 ประตู ด้านข้างมีช่องหน้าต่างบานประตูหน้าต่างเป็นไม้ ภายในประดิษฐานพระพุทธรูป และรอยพระพุทธบาทจำลอง
รายนามเจ้าอาวาส

ท่านพ่อมา
ท่านพ่อมี
ท่านพ่อเพชร
ท่านพ่อแป้น
ท่านพ่อบัว
ท่านพ่อดี
พระครูวิจิตรธรรมานุวัติ (หลวงพ่อวงศ์) พ.ศ. 2433–2483
พระอาจารย์ถิน พ.ศ. 2483–2485
พระอธิการเคียง พ.ศ. 2485–2490
พระครูจันทสโรทัย(หลวงพ่อดิ่ง) พ.ศ. 2490–2502
พระอธิการเวียง โกวิโท พ.ศ. 2502–2509
พระอธิการทอง วิจิตฺโต พ.ศ. 2509–2520
พระมนต์ (ติม) มนฺตชาโต พ.ศ. 2520–2522
พระวินัยธรกานต์ กาญฺนจโน พ.ศ. 2522–2530
พระครูพิพัฒน์ชยาภรณ์ พ.ศ. 2530 ถึง ปัจจุบัน
วิทยาลัยเทคนิคร้อยเอ็ด สถาบันการอาชีวศึกษาภาคตะวันออกเฉียงเหนือ ๓

วิทยาลัยเทคนิคร้อยเอ็ด (อังกฤษ : Roi Et Technical College ) เป็นวิทยาลัยด้านช่างอุตสาหกรรม สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ในอำเภอเมืองร้อยเอ็ด จังหวัดร้อยเอ็ด โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
| --- | --- |

ชื่อย่อ: วท.รอ. / RETC
คติพจน์: ทักษะเยี่ยม เปี่ยมคุณธรรม ล้ำเลิศวิชา พัฒนาสังคม
ประเภท: รัฐบาล - วิทยาลัย  สังกัดสถาบันการอาชีวศึกษาภาคตะวันออกเฉียงเหนือ ๓
สถาปนา: 15/10/1938
ผู้อำนวยการ: นายอาคม  จันทร์นาม
ที่ตั้ง: เลขที่ 210 ถนนเทวาภิบาล ตำบลในเมือง   อำเภอเมืองร้อยเอ็ด จังหวัดร้อยเอ็ด 45000
เว็บไซต์: https://www.retc.ac.th/
ประวัติ

วิทยาลัยเทคนิคร้อยเอ็ด แรกเริ่มตั้งขึ้นเมื่อวันที่ 15 ตุลาคม 2481 เดิมชื่อโรงเรียน “โรงเรียนประถมอาชีพ” ในบริเวณโรงเรียนฝึกหัดครูมูล (เดิม) และเป็นที่ตั้งของวิทยาลัยเทคนิคร้อยเอ็ดในปัจจุบัน ถนนเทวาภิบาล อำเภอเมือง จังหวัดร้อยเอ็ด ในบริเวณเนื้อที่ 37 ไร่
ปี พ.ศ. 2482 ได้เปลี่ยนชื่อเป็น “โรงเรียนช่างไม้ร้อยเอ็ด” เปิดทำการสอนเฉพาะ มัธยม อาชีวศึกษาตอนต้น แผนกช่างไม้ หลักสูตร 3 ปี มีนักเรียนที่เข้าเรียนรุ่นแรก จำนวน 28 คน มี นายยงยุทธ นุกูลการ เป็นครูใหญ่คนแรก กิจการของโรงเรียนได้เจริญตลอดมาโดยลำดับ ปี พ.ศ. 2495 ได้เปิดทำการสอนถึงชั้นมัธยมศึกษาตอนปลาย ปีแรกหลักสูตร 3 ปี
ปี พ.ศ. 2495 ได้รับโอนโรงเรียนฝึกอาชีพช่างดัดผมเข้ามารวมอยู่ด้วย ในสังกัด
ปี พ.ศ. 2502 ได้เปลี่ยนชื่อโรงเรียนจากช่างไม้ร้อยเอ็ด เป็นโรงเรียนการช่างร้อยเอ็ด
ปี พ.ศ. 2503 ได้เปิดสอนชั้น “มัธยมอาชีวศึกษาชั้นสูง” หลักสูตร 3 ปี (แผนกช่างไม้และก่อสร้าง)
ปี พ.ศ. 2504 ได้เปิดสอนหลักสูตรชั้นมัธยมศึกษาตอนต้น สายอาชีพ (มศ.1) ตามแผนการศึกษาแห่งชาติ พ.ศ. 2503
ปี พ.ศ. 2506 ได้รับงบประมาณค่าก่อสร้างอาคารเรียนไม้สองชั้น 4 ห้องเรียน ตามแบบ 031 ของกรมอาชีวศึกษา เป็นเงิน 200,000 บาท (สองแสนบาทถ้วน) และได้ใช้จ่ายเป็นค่าชดเชยแลกเปลี่ยน ที่ดิน ซึ่งเป็นที่ปลูก บ้านพักนายอำเภอเมืองร้อยเอ็ดเป็นเงิน 50,000 บาท (ห้าหมื่นบาทถ้วน) เพื่อนำมา สมทบปลูกสร้างบ้านพักนายอำเภอเมืองร้อยเอ็ดแห่งใหม่ โดยได้รับอนุเคราะห์จากผู้ว่าราชการจังหวัดร้อยเอ็ด (นายสมาส อมาตยกุล) ในสมัยนั้น
ปี พ.ศ. 2506 ได้ขอยกเลิกไม่รับนักเรียนกินอยู่ประจำ ได้ใช้หอพักนักเรียนประจำ ดัดแปลงเป็นอาคารเรียน
ปี พ.ศ. 2519 นี้ กระทรวงศึกษาธิการได้ยกฐานะโรงเรียนการช่างร้อยเอ็ด ขึ้นเป็นวิทยาลัย อาชีวศึกษาร้อยเอ็ด (วิทยาเขต) และเปิดสอนในระดับ ปวส. แผนกช่างก่อสร้าง เมื่อวันที่ 7 มิถุนายน 2519 เป็นวันแรก มีนักศึกษารวม 30 คน โดยมี นางสาวอังกาบ วนรมย์ เป็นผู้อำนวยการ นายขวัญธนะ กระต่ายทอง เป็นผู้ช่วยผู้อำนวยการ (รับผิดชอบการบริหารงานภายในวิทยาเขต 1)
ปี พ.ศ. 2523 ได้รับอนุมัติจากกรมอาชีวศึกษา ให้แยกตัวออกมาจากวิทยาลัยอาชีวศึกษา วิทยาเขต1ยกฐานะขึ้นเป็น“วิทยาลัย”ชื่อว่า วิทยาลัยเทคนิคร้อยเอ็ดโดยมี นายเอนก จูจันทร์ เป็น ผู้อำนวยการ เปิดสอนแผนกช่างกลโรงงาน ระดับ ปวช. (ประกาศนียบัตรวิชาชีพ) เพิ่มขึ้นอีก 1 แผนก ได้รับเงินงบประมาณหมวดค่าก่อสร้าง สร้างโรงงานช่างกลโรงงานแบบจั่วแฝด 1 หลัง แบบ กช.301 ในวงเงิน 1,670,000 บาท เปิดซองประกวดราคา เมื่อ 5 เมษายน 2523 การก่อสร้างแล้วเสร็จในปีเดียวกัน
นับตั้งแต่ปี พ.ศ. 2523 เป็นต้นมา วิทยาลัยได้พัฒนาเจริญก้าวหน้าขึ้นเรื่อย ๆ สร้างถนน ปรับปรุงบริเวณอาคารสถานที่ ที่ยังไม่แล้วเสร็จให้สมบูรณ์ต่อไป
หลักสูตร

วิทยาลัยเทคนิคร้อยเอ็ด สถาบันการอาชีวศึกษาภาคตะวันออกเฉียงเหนือ ๓ เปิดสอนระดับดังนี้
ปริญญาตรี
ประกาศนียบัตรวิชาชีพชั้นสูง (ปวส.)
ประกาศนียบัตรวิชาชีพ (ปวช.)
| หลักสูตรที่เปิดสอนในวิทยาลัยเทคนิคร้อยเอ็ด สถาบันการอาชีวศึกษาภาคตะวันออกเฉียงเหนือ ๓> ประกาศนียบัตรวิชาชีพ | หลักสูตรที่เปิดสอนในวิทยาลัยเทคนิคร้อยเอ็ด สถาบันการอาชีวศึกษาภาคตะวันออกเฉียงเหนือ ๓> ประกาศนียบัตรวิชาชีพชั้นสูง | หลักสูตรที่เปิดสอนในวิทยาลัยเทคนิคร้อยเอ็ด สถาบันการอาชีวศึกษาภาคตะวันออกเฉียงเหนือ ๓> ระดับปริญญาตรี (ต่อเนื่อง) | หลักสูตรที่เปิดสอนในวิทยาลัยเทคนิคร้อยเอ็ด สถาบันการอาชีวศึกษาภาคตะวันออกเฉียงเหนือ ๓>  |
| --- | --- | --- | --- |
| หลักสูตรประกาศนียบัตรวิชาชีพ การก่อสร้าง  เครื่องกล  เครื่องมือกลและซ่อมบำรุง  ไฟฟ้าและอิเล็กทรอนิกส์  โลหะการ | หลักสูตรปรกาศนียบีตรวิชาชีพชั้นสูง คอมพิวเตอร์ธุรกิจ  เครื่องกล  เทคนิคการผลิต  เทคนิคอุตสาหกรรม  ไฟฟ้ากำลัง  โยธา  อิเล็กทรอนิกส์ | หลักสูตรเทคโนโลยีบัณฑิต (ทล.บ.) สาขาวิชาเทคโลยีไฟฟ้า  สาขาวิชาเทคโลยีอิเล็กทรอนิกส์ |  |
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาภาคตะวันออกเฉียงเหนือ ๓ เก็บถาวร 2017-07-05 ที่ เวย์แบ็กแมชชีน
เว๊บไซต์วิทยาลัย เก็บถาวร 2017-04-29 ที่ เวย์แบ็กแมชชีน
วัดสุคันธาราม (กรุงเทพมหานคร)

| วัดสุคันธาราม |
| --- | --- |
อุโบสถวัดสุคันธาราม

ชื่อสามัญ: วัดใหม่
ที่ตั้ง: เลขที่ 73 ถนนสุคันธาราม แขวงสวนจิตรลดา เขตดุสิต กรุงเทพมหานคร 10300
ประเภท: วัดราษฎร์
นิกาย: มหานิกาย
ก่อตั้ง: พ.ศ. 2450
พระประธาน: หลวงพ่อดำ
พระพุทธรูปสำคัญ: พระพุทธเฉลิมราชย์มหามงคล, หลวงพ่อดำ, หลวงพ่อพุทธโสธร, พระพุทธเชษฐโลกคัมภีร์ญาณ, พระมหากัจจายนะ, พระร่วงโรจนฤทธิ์, พระสีวลี
เจ้าอาวาส: พระครูสุคันธสีลวิลาส (เดชาธร ปริยตฺติธโร)
เวลาทำการ: 05.00–22.00 น.
โทรศัพท์: 0 2243 4607
 สถานีย่อยพระพุทธศาสนา
วัดสุคันธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับคลองสามเสน ในแขวงสวนจิตรลดา เขตดุสิต กรุงเทพมหานคร มีที่ดินตั้งวัดเนื้อที่ 10 ไร่ 1 งาน 88 ตารางวา
วัดสุคันธารามสร้างประมาณ พ.ศ. 2450 โดยตระกูลสุวรรณมาลิกร่วมกับประชาชนสร้างวัดและได้ขนานนามว่า วัดใหม่ ต่อมาเปลี่ยนนามเป็น "วัดสุคันธาราม" และได้รับพระราชทานวิสุงคามสีมาเมื่อประมาณ พ.ศ. 2461 ได้ผูกพัทธสีมาเมื่อวันที่ 19 มีนาคม พ.ศ. 2463 และได้เปิดสอนพระปริยัติธรรมมาตั้งแต่ พ.ศ. 2501 และทางวัดยังให้หน่วยราชการต่าง ๆ ใช้ศาลาการเปรียญเป็นที่บริการด้านต่าง ๆ กับประชาชนด้วย เมื่อ พ.ศ. 2547 เจ้าพระคุณสมเด็จพระมหาธีราจารย์เดินทางมาเป็น ประธานในพิธีเปิดฉลองศาลาบำเพ็ญกุศลศพหลังใหม่
วัดมีเจดีย์สมัยรัตนโกสินทร์ พระพุทธรูปที่สำคัญได้แก่ พระพุทธเฉลิมราชย์มหามงคล หลวงพ่อดำ หลวงพ่อพุทธโสธร พระพุทธเชษฐโลกคัมภีร์ญาณ พระมหากัจจายนะ พระร่วงโรจนฤทธิ์ และพระสีวลีเป็นต้น
รายนามเจ้าอาวาส

พระอธิการเก๊า
พระอธิการเส็ง
พระอธิการนวม พ.ศ. 2485
พระครูวรวัฒน์วิศาล (จี่ เตชวโร) พ.ศ. 2485–2522
พระครูสุคนธาภิรักษ์ (เปล่ง จิตฺตสํวโร) พ.ศ. 2523–2535
พระครูศรีบุญญาภิรักษ์ (เฉลิม อธิปุญโญ) พ.ศ. 2536–2549
พระครูปลัดดิลกวัฒน์ (ทินวัฒน์ จนฺทวํโส) พ.ศ. 2551–2556
พระครูสุคันธสีลวิลาส (เดชาธร ปริยตฺติธโร) พ.ศ. 2557–ปัจจุบัน
วัดสุดสวาสดิ์

| วัดสุดสวาสดิ์ |
| --- | --- |


ชื่อสามัญ: วัดสุดสวาสดิ์, วัดสุดสวาท
ที่ตั้ง: ตำบลบ้านคลอง อำเภอเมืองพิษณุโลก จังหวัดพิษณุโลก
ประเภท: วัดราษฎร์
นิกาย: มหานิกาย
เจ้าอาวาส: พระครูประภัศร์โสตถิคุณ (สมปอง ตโมนุโท)
 สถานีย่อยพระพุทธศาสนา
วัดสุดสวาสดิ์ บ้างเขียนว่า วัดสุดสวาท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านคลอง อำเภอเมืองพิษณุโลก จังหวัดพิษณุโลก
วัดสุดสวาสดิ์น่าจะสร้างขึ้นสมัยสมเด็จพระนเรศวรมหาราช คำว่า "สุดสวาสดิ์" หมายถึงความรัก บริเวณวัดมีเนินเจดีย์เก่าแก่ อายุ 300–400 ปี มีสภาพเป็นฐานเจดีย์อิฐขนาดใหญ่ มีเศษอิฐโบราณกระจายอยู่ทั่วบริเวณ มีการขุดในบริเวณนี้เมื่อ พ.ศ. 2556 พบโบราณวัตถุจำนวน ทั้งพระกรุ พระเครื่อง พระพุทธรูป กำไล พระพิมพ์นาคปรก พระพิมพ์ลีลา และพระพิมพ์นางพญา ซึ่งมีทั้งเนื้อดิน เนื้อสำริด และเนื้อชินเงิน ภายหลังวัดได้สร้างเจดีย์องค์ใหม่ขึ้นมาครอบเจดีย์องค์เก่า เป็นเจดีย์ทรงปราสาทยอดพุ่มข้าวบิณฑ์ดอกบัวตูม และเป็นเจดีย์โลหะแห่งแรกของจังหวัดพิษณุโลก มีฐาน 8 เหลี่ยมรองรับฐานล่างเจดีย์โลหะ ขนาดฐานกว้างและยาว 8 เมตร สูง 20 เมตร มีการวางศิลาฤกษ์ไปแล้วเมื่อวันที่ 9 กันยายน พ.ศ. 2564  โดยใช้ชื่อ พระธาตุเจดีย์สุดสวาสดิ์ (พระธาตุมณีจันทรา) พร้อมกับจะมีการก่อสร้างปรับปรุงวิหารหลังเดิมอยู่ติดกับเจดีย์ ซึ่งปัจจุบันประดิษฐานพระพุทธรูป และรูปปั้นสมเด็จพระพุฒาจารย์ (โต พฺรหฺมรํสี)
วัดสุดสวาสดิ์ตั้งวัดเมื่อวันที่ 15 สิงหาคม พ.ศ. 2543 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2548 มีพระครูประภัศร์โสตถิคุณ (สมปอง ตโมนุโท) ดำรงตำแหน่งเจ้าอาวาส
วัดสุขวราราม (จังหวัดนครปฐม)

| วัดสุขวราราม |
| --- | --- |

ชื่อสามัญ: วัดสุขวราราม, วัดดอนรวก
ที่ตั้ง: ตำบลดอนรวก อำเภอดอนตูม จังหวัดนครปฐม
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อองค์ปฐมพุทธมหามงคล
เจ้าอาวาส: พระครูปฐมสิทธิชัย (สิทธิชัย อคฺคเตโช)
 สถานีย่อยพระพุทธศาสนา
วัดสุขวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนรวก อำเภอดอนตูม จังหวัดนครปฐม
วัดสุขวราราม เดิมชื่อ วัดดอนรวก ตั้งวัดเมื่อ พ.ศ. 2501 ได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 เป็นวัดเก่าแก่และได้ทำการบูรณะขึ้นมาใหม่ พระพุทธรูปที่มีชื่อเสียงของวัดสุขวรารามคือ หลวงพ่อองค์ปฐมพุทธมหามงคล ได้ทำการเปลี่ยนเครื่องทรงจากลายปูนปั้นองค์พระสีขาวเครื่องทรงสีทองเป็นสีเหลืองทองทั้งองค์
วัดสุขวรารามมีอุโบสถที่งดงามบริเวณโดยรอบจะปูกระบื้องสีขาวรอบ ๆ ทางเดินพระอุโบสถ ในช่วงวันวิสาขบูชาก็จะมีกิจกรรมเวียนเทียนรอบอุโบสถ ด้านการศึกษา ทางวัดยังให้ทางราชการตั้งโรงเรียนในที่ดินวัด คือ  โรงเรียนวัดสุขวราราม สังกัดสำนักงานเขต​พื้นที่การศึกษาประถมศึกษานครปฐม เขต 1
รายนามเจ้าอาวาส

พระอธิการบุญเลิศ สุมโน พ.ศ. 2502–2525
พระพิพัฒน์วิริยาภรณ์ (ผูก ฐิตสทฺโธ) พ.ศ. 2527 ผู้รักษาการแทนเจ้าอาวาสวัดสุขวราราม
พระครูบวรสุขวัฒน์ พ.ศ. 2532–2542
พระครูสุจิตพิพัฒน์ พ.ศ. 2542–2553
พระครูปฐมสิทธิชัย (สิทธิชัย อคฺคเตโช) พ.ศ. 2553–
วิทยาลัยเทคนิคสัตหีบ สถาบันการอาชีวศึกษาภาคตะวันออก

| --- | --- |
ชื่อย่อ: TATC
คติพจน์: เรียนดี มีวินัย ใฝ่สร้างสรรค์ ขยันทำงาน ผสานคุณธรรม
ประเภท: สถานศึกษา
สถาปนา: 1 กันยายน 2512
ที่ตั้ง: 193 หมู่ 3 ตำบลนาจอมเทียน อำเภอสัตหีบ จังหวัดชลบุรี
เว็บไซต์: วิทยาลัยเทคนิคสัตหีบ
หลักสูตรที่เปิดสอน

หลักสูตรระดับการศึกษาและสาขาที่เปิดสอน
ระดับประกาศนียบัตรวิชาชีพ (ปวช.) ประเภทช่างอุตสาหกรรม 5 สาขาวิชาและประเภทอุตสาหกรรมการท่องเที่ยว 1 สาขาวิชาดังนี้
1. สาขาวิชาโลหะการ
1.1 สาขางานเชื่อมโลหะ
2. สาขาวิชาเครื่องมือกลและซ่อมบำรุง
2.1 สาขางานแม่พิมพ์โลหะ
2.2 สาขางานแม่พิมพ์พลาสติก
2.3 สาขางานเขียนแบบเครื่องกล
2.4 สาขางานแม่พิมพ์โลหะ (ทวิภาคี)
2.5 สาขางานแม่พิมพ์พลาสติก (ทวิภาคี)
3. สาขาวิชาการก่อสร้าง
3.1 สาขางานการก่อสร้าง
4. สาขาวิชาไฟฟ้าและอิเล็กทรอนิกส์
4.1 สาขางานไฟฟ้ากำลัง
4.2 สาขางานอิเล็กทรอนิกส์
4.3 สาขางานแมคคาทรอนิกส์
4.4 สาขางานไฟฟ้ากำลัง (ทวิภาคี)
4.5 สาขางานอิเล็กทรอนิกส์ (ทวิภาคี)
5. สาขาวิชาเครื่องกล
5.1 สาขางานยานยนต์
5.2 สาขางานเครื่องกลอุตสาหกรรม
5.3 สาขางานเครื่องกลเกษตร
5.4 สาขางานยานยนต์ (ทวิภาคี)
6. สาขาวิชาเขียนแบบเครื่องกล
6.1 สาขางานเขียนแบบเครื่องกล
7. สาขาวิชาเทคนิคคอมพิวเตอร์
7.1 สาขาเทคนิคคอมพิวเตอร์
ประเภทวิชาเทคโนโลยีสารสนเทศและการสื่อสาร
1. สาขาวิชาเทคโนโลยีสารสนเทศ
1.1 สาขางานเทคโนโลยีสารสนเทศ
ประเภทวิชาอุตสาหกรรมการท่องเที่ยว
1. สาขาวิชาการโรงแรมและการท่องเที่ยว
1.1 สาขาวิชาการโรงแรม (ทวิภาคี)
1.2 การท่องเที่ยว
หลักสูตรระดับการศึกษาและสาขาที่เปิดสอน 
ระดับประกาศนียบัตรวิชาชีพชั้นสูง (ปวส.) 
ประเภทวิชาอุตสาหกรรม 10 สาขาวิชา
1. สาขาวิชาเทคนิคโลหะ
1.1 สาขางานเทคนิคงานเชื่อมโลหะ
2. สาขาวิชาการก่อสร้าง
2.1 สาขางานเทคนิคการก่อสร้าง
2.2 สาขางานเทคนิคการก่อสร้าง (ม.6)
3. สาขาวิชาไฟฟ้ากำลัง
3.1 สาขางานติดตั้งไฟฟ้า
3.2 สาขางานเครื่องกลไฟฟ้า
3.3 สาขางานเครื่องกลไฟฟ้า (ม.6)
4. สาขาวิชาเครื่องกล
4.1 สาขางานเทคนิคยานยนต์
4.2 สาขางานเทคนิคเครื่องกลอุตสาหกรรม
4.3 สาขางานเทคนิคเครื่องกลเกษตร
4.4 สาขางานเทคนิคยานยนต์ (ทวิภาคี)
5. สาขาวิชาเครื่องมือวัดและควบคุม
5.1 สาขางานเทคโนโลยีการวัดและควบคุม
5.2 สาขางานเทคโนโลยีการวัดและควบคุม (ม.6)
6. สาขาวิชาเทคนิคการผลิต
6.1 สาขางานเครื่องมือกล
6.2 สาขางานแม่พิมพ์โลหะ
6.3 สาขางานแม่พิมพ์พลาสติก
6.4 สาขางานแม่พิมพ์โลหะ (ทวิภาคี)
6.5 สาขางานแม่พิมพ์พลาสติก (ทวิภาคี)
7. สาขาวิชาอิเล็กทรอนิกส์
7.1 สาขางานเทคนิคคอมพิวเตอร์
7.2 สาขางานระบบโทรคมนาคม
7.3 สาขางานอิเล็กทรอนิกส์อุตสาหกรรม
7.4 สาขางานเทคนิคคอมพิวเตอร์ (ม.6)
8. สาขาวิชาเขียนแบบเครื่องกล
8.1 สาขางานออกแบบและเขียนแบบการผลิต
9. สาขาวิชาเทคโนโลยีคอมพิวเตอร์
9.1 สาขางานคอมพิวเตอร์ฮาร์ดแวร์
9.2 สาขางานคอมพิวเตอร์ฮาร์ดแวร์(ม.6)
10. สาขาวิชาเมคคาทรอนิกส์
10.1 สาขางานเมคคาทรอนิกส์
11. สาขาวิชาช่างอากาศยาน
11.1 สาขางานซ่อมบำรุงอากาศยาน
ประเภทวิชาเทคโนโลยีสารสนเทศและการสื่อสาร  1 สาขาวิชา ดังนี้
1. สาขาวิชาเทคโนโลยีสารสนเทศ
1.1 สาขาเทคโนโลยีสารสนเทศ
1.2 สาขางานเทคโนโลยีสารสนเทศ (ม.6)
ประเภทวิชาอุตสาหกรรมการท่องเที่ยว 1 สาขาวิชา ดังนี้
1.สาขาวิชาการโรงแรมและการท่องเที่ยว
1.1 สาขาวิชาการโรงแรม (ทวิภาคี)
แหล่งข้อมูลอื่น

วิทยาลัยเทคนิคสัตหีบ
เก็บถาวร 2016-03-04 ที่ เวย์แบ็กแมชชีน - E-LEARNING ของวิทยาลัยเทคนิคสัตหีบ
| ด ค กวิทยาลัยเทคนิคในประเทศไทย |
| --- | --- |
กรุงเทพมหานคร:  มีนบุรี  กาญจนาภิเษกมหานคร  ราชสิทธาราม  ดุสิต  ดอนเมือง 
ภาคเหนือ:  เชียงราย  กาญจนาภิเษกเชียงราย  เชียงใหม่  สันกำแพง  น่าน  พะเยา  แพร่  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กันทรลักษ์  กาฬสินธุ์  เขาวง  ขอนแก่น  น้ำพอง  ชัยภูมิ  นครขอนแก่น  นครพนม  นครโคราช  นครราชสีมา  บัวใหญ่  ปักธงชัย  ปากช่อง  พิมาย  สุรนารี  หลวงพ่อคูณ ปริสุทฺโธ  บุรีรัมย์  คูเมือง  มหาสารคาม  ยโสธร  ร้อยเอ็ด  สุวรรณภูมิ  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  กาญจนาภิเษกอุดรธานี  อุบลราชธานี  เดชอุดม  บึงกาฬ 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  แม่วงก์  นนทบุรี  ปทุมธานี  ธัญบุรี  พระนครศรีอยุธยา  อุตสาหกรรมยานยนต์  พิจิตร  พิษณุโลก  สองแคว  เพชรบูรณ์  ลพบุรี  ลพบุรี แห่งที่ 2  สมุทรปราการ  กาญจนาภิเษกสมุทรปราการ  สมุทรสงคราม  สมุทรสาคร  สระบุรี  มวกเล็ก  ท่าหลวงซีเมนต์ไทยอนุสรณ์  สิงห์บุรี  สิงห์บุรี แห่งที่ 2  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  จุฬาภรณ์ (ลาดขวาง)  ชลบุรี  สัตหีบ  ตราด  ปราจีนบุรี  บูรพาปราจีน  ระยอง  บ้านค่าย  มาบตาพุด  สระแก้ว 
ภาคตะวันตก:  กาญจนบุรี  ประจวบคีรีขันธ์  เพชรบุรี  ราชบุรี  ราชบุรี แห่งที่ 2  โพธาราม 
ภาคใต้:  กระบี่  ชุมพร  ตรัง  นครศรีธรรมราช  สิชล  ทุ่งสง  ปัตตานี  กาญจนาภิเษกปัตตานี  พังงา  พัทลุง  ป่าพะยอม  ภูเก็ต  ถลาง  ยะลา  ระนอง  หาดใหญ่  จะนะ  สตูล  สุราษฎร์ธานี  สุราษฎร์ธานี แห่งที่ 2
ยูฟ่ายูโรปาลีก ฤดูกาล 2015–16

| --- | --- |
สนามซังคท์ยาค็อพ-พาร์คในเมืองบาเซิลจะเป็นเจ้าภาพในการแข่งขันรอบชิงชนะเลิศ
รายละเอียดการแข่งขัน
วันที่: 2 กรกฎาคม – 27 สิงหาคม ค.ศ. 2015 (รอบคัดเลือก) 17 กันยายน ค.ศ. 2015 – 18 พฤษภาคม ค.ศ. 2016 (รอบสุดท้าย)
ทีม: 48+8 (รอบสุดท้าย) 158+33 (รวม) (จาก 54 สมาคม)
อันดับเมื่อสิ้นสุดการแข่งขัน
ชนะเลิศ:  เซบิยา (สมัยที่ 5)
รองชนะเลิศ:  ลิเวอร์พูล
สถิติการแข่งขัน
จำนวนนัดที่แข่งขัน: 205
จำนวนประตู: 536 (2.61 ประตูต่อนัด)
ผู้ชม: 4,487,160 (21,889 คนต่อนัด)
ผู้ทำประตูสูงสุด:  อาริตซ์ อาดูริซ (10 ประตู)
← 2014–15 2016–17 →  ปรับปรุงสถิติทั้งหมด ณ วันที่ 18 พฤษภาคม ค.ศ. 2016
ยูฟ่ายูโรปาลีก ฤดูกาล 2015–16 เป็นฤดูกาลที่ 45 ของการแข่งขันระหว่างสโมสรฟุตบอลในระดับรองของยุโรปซึ่งจัดโดยสหภาพสมาคมฟุตบอลยุโรป (ยูฟ่า) และเป็นฤดูกาลที่ 7 นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก โดยยูฟ่ายูโรปาลีก นัดชิงชนะเลิศ 2016 จะแข่งขันกันที่ซังคท์ยาค็อพ-พาร์คในเมืองบาเซิล ประเทศสวิตเซอร์แลนด์โดยทีมที่ชนะเลิศนั้นคือเซบิยา
ทีมที่มีคุณสมบัติเข้าการแข่งขัน

ทีมสโมสรทั้งหมด 192 ทีมจากทั้งหมด 54 สมาคมของแต่ละประเทศ ที่จะเข้าร่วมการแข่งขัน ในฤดูกาล 2015–16 โดยการจัดอันดับของแต่ละสมาคมขึ้นอยู่กับค่าสัมประสิทธิ์ยูฟ่าซึ่งจะถูกใช้ในการกำหนดจำนวนทีมที่จะเข้าร่วมในแต่ละสมาคม โดยมีคุณสมบัติดังนี้ :
สมาคมฟุตบอลจากประเทศอันดับ 1–51 (ยกเว้นลิกเตนสไตน์) แต่ละสมาคมจะมีสามทีมที่มีคุณสมบัติเข้าการแข่งขัน
สมาคมฟุตบอลจากประเทศอันดับ 52–53 แต่ละสมาคมจะมีสองทีมที่มีคุณสมบัติเข้าการแข่งขัน
ลิกเตนสไตน์และยิบรอลตาร์จะมีทีมเดียวที่มีคุณสมบัติเข้าการแข่งขัน (ลิกเตนสไตน์จัดการแข่งขันเฉพาะถ้วยในประเทศเท่านั้นและไม่มีลีกในประเทศเข้าร่วมแข่งขัน ส่วนกรณียิบรอลตาร์เป็นไปตามการตัดสินใจของคณะกรรมการบริหารยูฟ่า)
สมาคมสามอันดับแรกในการจัดอันดับยูฟ่าแฟร์เพลย์ 2014–15 จะได้รับสิทธิ์เพิ่มเติม (ในฤดูกาล 2015–16 จะเป็นฤดูกาลที่สุดท้ายที่จะได้ใช้สิทธิ์ทีมแฟร์เพลย์ในยูฟ่ายูโรปาลีก).
นอกจากนี้ ทีม 33 ทีมที่ตกรอบมาจากยูฟ่าแชมเปียนส์ลีก ฤดูกาล 2015–16 จะถูกโอนย้ายไปยังยูโรปาลีก